La SAG continua donant suport operatiu en els municipis afectats per la DANA
08 de novembre 2024

![](/media/wrzj5l1f/20241106_9404_c.jpg?width=850&height=566.6666666666666)

La SAG continua donant suport humà i de maquinària en diferents municipis afectats per la DANA.

Des del passat 1 de novembre, el desplegament ha sigut continu, especialment a Benetússer, però també en altres localitats com Picanya i la Pobla de Vallbona, on la SAG ha estat proporcionant recursos i suport logístic per a accelerar la recuperació de les zones afectades.

Des del primer dia d'operacions, el desplegament de recursos s'ha adaptat a les necessitats específiques de cada jornada. Els treballs de la SAG en estos municipis han inclòs tasques d'aigualeig, recollida de trastos, retirada d'enderrocs i material inservible, així com el reforç de la seguretat i l'energia en àrees afectades.

![](/media/vqoh20aq/20241106_9102_c.jpg?width=850&height=566.6666666666666)

En total, estan treballant més de 40 operaris de la SAG i s'han desplaçat prop de 20 vehicles, entre camions cisterna, tot terreny, grues, camions recol·lectors, a més de raspalls, pales, tanques, grups electrògens i marraixes de gasoil.

Este desplegament de recursos demostra el ferm compromís de la SAG en la recuperació de les àrees més afectades, destinant treballadors i equipament que han contribuït a la neteja, l'ordre i la seguretat en cada localitat.

Des de la direcció de la SAG han manifestat que “l'empresa pública continuarà aportant i ajustant els recursos necessaris per a assistir els municipis afectats durant el temps que siga necessari”. En este sentit, han assenyalat que “este suport s'està realitzat en coordinació amb l'Ajuntament de Sagunt i la Policia Local, un esforç conjunt per a ajudar els veïns d'estes localitats afectades a tornar com més prompte millor a la normalitat”.

![](/media/jpzdkvyf/20241106_9386_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/la-sag-continua-donant-suport-operatiu-en-els-municipis-afectats-per-la-dana/ "Facebook")
*   [](http://twitter.com/share?url=https://aytosagunto.es/va/actualitat/la-sag-continua-donant-suport-operatiu-en-els-municipis-afectats-per-la-dana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-continua-donant-suport-operatiu-en-els-municipis-afectats-per-la-dana/ "Linked In")
*   [](mailto:?body=https://aytosagunto.es/va/actualitat/la-sag-continua-donant-suport-operatiu-en-els-municipis-afectats-per-la-dana/)